ΑΠΟΦΑΣΕΙΣ
Αριθμ. 8056
Καθορισμός παραλίας και επανακαθορισμός αιγιαλού και παραλίας στην περιοχή «Καταβάθρα -
Αγία Βαρβάρα», κοινότητας Σκαλοχωρίου, Δ.Ε.
Καλλονής, Δήμου Δυτικής Λέσβου.
Η ΓΡΑΜΜΑΤΕΑΣ
ΑΠΟΚΕΝΤΡΩΜΕΝΗΣ ΔΙΟΙΚΗΣΗΣ ΑΙΓΑΙΟΥ
Έχοντας υπόψη:
1. Τις διατάξεις:
- των παρ. 3 και 12 του άρθρου 5 του ν. 5092/2024
(Α’ 33), σε συνδυασμό με τις μεταβατικές διατάξεις της
παρ. 1 του άρθρου 23 του ίδιου νόμου,
- των άρθρων 4, 5, 6 και 7 του ν. 2971/2001 (Α’ 285),
- της παρ. 21 του άρθρου 46 του ν. 3220/2004 (Α’ 15),
δυνάμει των οποίων οι αρμοδιότητες του Υπουργού
Οικονομίας και Οικονομικών, οι οποίες ανήκαν ή είχαν
μεταβιβαστεί στους Νομάρχες μέχρι την έναρξη λειτουργίας των Νομαρχιακών Αυτοδιοικήσεων και αφορούν
θέματα των Υπηρεσιών του Υπουργείου Οικονομίας και
Οικονομικών, που εξαιρέθηκαν από την κατάργηση με
τις διατάξεις της παρ. 2 του άρθρου 39 του ν. 2218/1994,
περιήλθαν στον Γενικό Γραμματέα της Περιφέρειας,
εκτός των θεμάτων της Υ.Δ.Ε.
- των άρθρων 6, 6Α, 6Β και 280 του ν. 3852/2010 «Νέα
Αρχιτεκτονική της Αυτοδιοίκησης και της Αποκεντρωμένης Διοίκησης- Πρόγραμμα Καλλικράτης» (Α’ 87),
- του π.δ. 143/2010 «Οργανισμός της Αποκεντρωμένης
Διοίκησης Αιγαίου» (Α’ 236).
2. Την υπ’ αρ. 90888/27-06-2024 (ΨΞΒΖΗ-ΖΨ3) απόφαση Υπουργού Εθνικής Οικονομίας και Οικονομικών για
τη συγκρότηση και τον ορισμό μελών της Επιτροπής της
παρ. 3 του άρθρου 5 του ν. 5092/2024, για τον καθορισμό
των ορίων του αιγιαλού, της παραλίας και του παλαιού
αιγιαλού στις Π.Ε. Λέσβου και Λήμνου.
3. Την υπ’ αρ. 86784/19.12.2022 (Υ.Ο.Δ.Δ. 1183), απόφαση του Υπουργού Εσωτερικών, με την οποία η Μα-
ριάννα Νικολαΐδου διορίσθηκε Γραμματέας της Αποκεντρωμένης Διοίκησης Αιγαίου.
4. Την υπ’ αρ. 1732/256/17-1-2012 (Δ΄32) απόφαση του
Γενικού Γραμματέα Αποκεντρωμένης Διοίκησης Αιγαίου για τον καθορισμό αιγιαλού και παραλίας στη θέση
«Βαρύ Αρχαίας Άντισσας», κοινότητας Σκαλοχωρίου, Δ.Ε.
Καλλονής.
5. Την υπ’ αρ. 57173/26-9-2018 απόφαση του Συντονιστή Αποκεντρωμένης Διοίκησης Αιγαίου «Οριστικο-
ποίηση προκαταρκτικής γραμμής αιγιαλού (Π.Ο.Α.) στην
Περιφερειακή Ενότητα Λέσβου» (Δ’ 432).
6. Την από 05-02-2025 απόφαση της κατά την παρ. 3
του άρθρου 5 του ν. 5092/2024 αρμόδιας Επιτροπής για
τον καθορισμό παραλίας και τον επανακαθορισμό αιγιαλού και παραλίας στην περιοχή «Καταβάθρα - Αγία
Βαρβάρα», κοινότητας Σκαλοχωρίου, Δ.Ε. Καλλονής,
Δήμου Δυτικής Λέσβου καθώς και τον ορθοφωτοχάρτη κτηματολογίου, κλίμακας 1:1000, σε μία (1) πινακίδα,
που συντάχθηκε τον Αύγουστο 2024 από τον Ευστράτιο
Μανωλακέλλη, Πολιτικό Μηχανικό του Δήμου Δυτικής
Λέσβου και θεωρήθηκε από την Ελένη Μητρίτσα, ΠΕ/Α
Μηχανικών, Τοπογράφο Μηχανικό, Προϊσταμένη της
Κτηματικής Υπηρεσίας Λέσβου στις 05-02-2025.
7. Το υπ’ αρ. 34451/13-3-2025 έγγραφο της Κτηματικής Υπηρεσίας Λέσβου, με το οποίο μας διαβιβάζονται
τα παραπάνω και ενημερώνεται η Υπηρεσία μας ότι η
περιοχή του καθορισμού δεν εμπίπτει στις περιοχές που
εξαιρούνται από την ανάρτηση και δεν εμπίπτει στις
περιοχές που αίρεται ο κοινόχρηστος χαρακτήρας του
αιγιαλού σύμφωνα με το υπό στοιχεία ΕΜΠ. Φ.900/40/
827227/Σ.366/19-07-2015 εμπιστευτικό έγγραφο του
Γ.Ε.Σ., αποφασίζουμε:
Α. Επικυρώνουμε την από 05-02-2025 απόφαση της
κατά την παρ. 3 του άρθρου 5 του ν. 5092/2024 αρμόδιας Επιτροπής για τον καθορισμό παραλίας και τον
επανακαθορισμό αιγιαλού και παραλίας στην περιοχή
«Καταβάθρα - Αγία Βαρβάρα», κοινότητας Σκαλοχωρίου, Δ.Ε. Καλλονής, Δήμου Δυτικής Λέσβου καθώς και τον
ορθοφωτοχάρτη κτηματολογίου, κλίμακας 1:1000, σε μία
(1) πινακίδα, που συντάχθηκε τον Αύγουστο 2024 από τον
Ευστράτιο Μανωλακέλλη, Πολιτικό Μηχανικό του Δήμου
Δυτικής Λέσβου και θεωρήθηκε από την Ελένη Μητρίτσα,
ΠΕ/Α Μηχανικών, Τοπογράφο Μηχανικό, Προϊσταμένη της
Κτηματικής Υπηρεσίας Λέσβου στις 05-02-2025.
Β. 1. Επανακαθορίζουμε την οριογραμμή του αιγιαλού
με κόκκινη συνεχή πολυγωνική γραμμή με σημεία 1, 2,
3, [...] έως 31, λόγω σφάλματος του αρχικού καθορισμού
στο ανατολικό τμήμα της ακτής.
ΕΦΗΜΕΡΙΔΑ
ΤΗΣ ΚΥΒΕΡΝΗΣΕΩΣ
ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ
E
28 Μαρτίου 2025
ΤΕΥΧΟΣ  ΤΕΤΑΡΤΟ
Αρ. Φύλλου 150
28.03.2025 20:58:19
ΨΗΦΙΑΚΑ
ΥΠΟΓΕΓΡΑΜΜΕΝΟ
ΑΠΟ
VARVARA ZACHARAKI
ΕΦΗΜΕΡΙΔΑ TΗΣ ΚΥΒΕΡΝΗΣΕΩΣ
Τεύχος Δ’ 150/28.03.2025
2. Καθορίζουμε την οριογραμμή της παραλίας με κίτρινη συνεχή πολυγωνική γραμμή, σε τρία τμήματα, με
σημεία α) 1’, 2’, 3’, ... 8’, β) 9’ ... έως 17’ και γ) 18’ ... έως 25’ σε
κυμαινόμενη απόσταση από την οριογραμμή αιγιαλού
για την δημιουργία ζώνης προστασίας του αιγιαλού.
3. Δεν υπάρχει παλαιός αιγιαλός.
4. Τα σημεία 31 και 25’ του αιγιαλού και παραλίας ταυτίζονται αντίστοιχα με τα σημεία 1 και 1’ του όμορου
καθορισμού (Δ’ 32/2012).
5. Το σημείο 1 του αιγιαλού ταυτίζεται με το όμορο σημείο της οριστικής οριογραμμής αιγιαλού (Δ’ 432/2018).
6. Υπάρχει μικρό κιόσκι σκίασης εντός αιγιαλού και
παραλίας.
7. Η εξάρτηση έγινε σύμφωνα με το Ελληνικό Γεωδαιτικό Σύστημα Αναφοράς (ΕΓΣΑ ’87).
Τα ως άνω αναλύονται στην από 05-02-2025 απόφαση της κατά την παρ. 3 του άρθρου 5 του ν. 5092/2024
αρμόδιας Επιτροπής, ως ακολούθως:
ΕΚΘΕΣΗ ΕΠΙΤΡΟΠΗΣ ΚΑΘΟΡΙΣΜΟΥ
ΑΙΓΙΑΛΟΥ ΚΑΙ ΠΑΡΑΛΙΑΣ
της παρ. 3 του άρθρου 5 του ν. 5092/2024,
χωρικής αρμοδιότητας Λέσβου, που αφορά
στον καθορισμό παραλίας και επανακαθορισμό
αιγιαλού και παραλίας στην περιοχή
«Καταβάθρα-Αγία Βαρβάρα», κοινότητας
Σκαλοχωρίου, Δ.Ε. Καλλονής, Δήμου Δυτικής
Λέσβου.
Η Επιτροπή καθορισμού αιγιαλού και παραλίας, στις
5 Φεβρουαρίου 2025, που αποτελείται από τους:
1. Ελένη Μητρίτσα, ΠΕ/Α Τοπ. Μηχανικών, Προϊσταμένη της Κτηματικής Υπηρεσίας Λέσβου, ως πρόεδρο,
2. Γεώργιο Βαθρακούλη, ΠΕ/Α Τοπ. Μηχανικών, Προϊστάμενο του Τμήματος Παραδοσιακών Οικισμών της Δι-
εύθυνσης Περιβάλλοντος της Γ.Γ. Αιγαίου και Νησιωτικής
Πολιτικής του Υπουργείου Ναυτιλίας και Ν.Π., ως μέλος,
3. Δημήτριο Μάγειρα, Αντιπλοίαρχο Λ.Σ., Κεντρικό Λιμενάρχη Μυτιλήνης ως μέλος,
4. Αθανάσιο Δημητρακέλλη, του κλάδου ΠΕ Γεωτεχνικών με ειδικότητα Γεωλόγων, Προϊστάμενο του Τμήμα-
τος Υδροοικονομίας της Διεύθυνσης Περιβάλλοντος και
Χωρικού Σχεδιασμού της Περιφέρειας Βορείου Αιγαίου
ως μέλος και
5. Απόστολο Πασπαλά, ΠΕ/Α Περιβ/ντος με ειδικότητα
Χημικού Μηχανικού, υπάλληλο του τμήματος Περιβ/κου
Σχεδιασμού της Διεύθυνσης Περιβάλλοντος και Χωρικού
Σχεδιασμού Βορείου Αιγαίου της Γενικής Διεύθυνσης
Χωροταξικής, Περιβαλλοντικής και Αγροτικής Πολιτικής
της Αποκεντρωμένης Διοίκησης Αιγαίου, ως μέλος, με
γραμματέα την Θάλεια Διμπαμπή, ΔΕ Εφοριακών, υπάλληλο της Κτηματικής Υπηρεσίας Λέσβου, αφού μετέβη
στην περιοχή και έλαβε υπόψη:
1. Τα άρθρα 4, 5, 6 και 7 του ν. 2971/2001, όπως τροποποιήθηκε.
2. Την παρ. 3 του άρθρου 5 και το άρθρο 23 του
ν. 5092/2024 «Όροι αξιοποίησης της δημόσιας περιουσίας στις παραθαλάσσιες περιοχές και άλλες διατάξεις»
(Α’ 33).
3. Το π.δ. 142/2017 «Οργανισμός του Υπουργείου Οικονομικών» (Α’ 181).
4. Την υπό στοιχεία 90888 ΕΞ 2024/27-06-2024 απόφαση ΥΠΕΘΟ «Συγκρότηση και ορισμός μελών Επιτροπής
της παρ. 3 του άρθρου 5 του ν. 5092/2024 για τον καθορισμό των ορίων του αιγιαλού, της παραλίας και του
παλαιού αιγιαλού στις Περιφερειακές Ενότητες Λέσβου
και Λήμνου» (ΑΔΑ: ΨΞΒΖΗ-ΑΨ3).
5. Την υπ’ αρ. 13924/01-10-2024 αίτηση του Δήμου Δυτικής Λέσβου για τον καθορισμό παραλίας στην περιοχή.
6. Το υπό στοιχεία ΕΜΠ. Φ.900/40/827227/Σ.366/
19-7-2015 εμπιστευτικό έγγραφο του Γ.Ε.Σ. με το οποίο:
α) Κρίθηκε σκόπιμη η χάραξη αιγιαλού - παραλίας σε
όλη την Επικράτεια, και β) απέστειλε στην Περιφερειακή
Διεύθυνση Δημόσιας Περιουσίας Αιγαίου όλες εκείνες
τις περιοχές των υποβάθρων που εξαιρούνται από την
ανάρτησή τους στο διαδίκτυο και αίρεται ο κοινόχρηστος χαρακτήρας του αιγιαλού σύμφωνα με το άρθρο 17
του ν. 2971/2001.
7. Ότι από τον έλεγχο των περιοχών που διενέργησε
το Αυτοτελές Γραφείο Δημόσιας Περιουσίας Λέσβου,
προκύπτει ότι η περιοχή του καθορισμού δεν εμπίπτει
στις περιοχές που εξαιρούνται από την ανάρτηση και
δεν εμπίπτει στις περιοχές που αίρεται ο κοινόχρηστος
χαρακτήρας του αιγιαλού.
8. Την υπό στοιχεία 14098 ΕΞΕ 2025/31-01-2025 πρόσκληση για σύγκληση της Επιτροπής καθορισμού ορίων
αιγιαλού και παραλίας.
9. Την υπ’ αρ. 1732/256 απόφαση του Γενικού Γραμματέα Αποκεντρωμένης Διοίκησης Αιγαίου καθορισμού
αιγιαλού και παραλίας στη θέση «Βαρύ Αρχαίας Άντισσας» (Δ’ 32/2012).
10. Την υπ’ αρ. 57173/26-09-2018 απόφαση του Συντονιστή Αποκεντρωμένης Διοίκησης Αιγαίου «Οριστικο-
ποίηση προκαταρκτικής οριογραμμής αιγιαλού (Π.Ο.Α.)
στην Περιφερειακή Ενότητα Λέσβου» (Δ’ 432/2018).
11. Το τοπογραφικό διάγραμμα με ορθοφωτοχάρτη
του κτηματολογίου, κλίμακας 1:1000, σε μία (1) πινακίδα,
συντάχθηκε τον Αύγουστο του 2024 από τον Ευστράτιο Μανωλακέλλη, πολιτικό μηχανικό του Δήμου Δυτι-
κής Λέσβου και θεωρήθηκε από την Ελένη Μητρίτσα,
ΠΕ/Α Μηχανικών, τοπογράφο μηχανικό, Προϊσταμένη
της Κτηματικής Υπηρεσίας Λέσβου στις 05-02-2025.
12. Ότι έως σήμερα δεν έχει συντελεστεί η απαλλοτρίωση της ζώνης παραλίας στην υπό εξέταση περιοχή,
έτσι είναι δυνατόν να επανακαθοριστεί.
13. Ότι στο ανατολικό τμήμα της ακτής, η οριογραμμή
αιγιαλού πρέπει να διορθωθεί στο όριο βλάστησης και
υφιστάμενου φυσικού πρανούς.
14. Ότι για την εξυπηρέτηση του σκοπού της παρ. 2 του
άρθρου 1 του ν. 2971/2001 δηλαδή την εξυπηρέτηση
της επικοινωνίας της ξηράς με τη θάλασσα αλλά και την
προστασία του αιγιαλού, είναι αναγκαίος ο καθορισμός
παραλίας κυμαινόμενου πλάτους, τόσο στο ανατολικό
όσο και στο δυτικό τμήμα της ακτής, εκτός από τα σημεία όπου υφίσταται παραλιακή οδός που εξυπηρετεί
την επικοινωνία ξηράς με αιγιαλό και θάλασσα και δεν
καθορίζεται ζώνη παραλίας.
15. Τα στοιχεία καθορισμού αιγιαλού και παραλίας όπως ορίζονται λεπτομερώς στο άρθρο 9 του
ν. 2971/2001 ήτοι:
ΕΦΗΜΕΡΙΔΑ TΗΣ ΚΥΒΕΡΝΗΣΕΩΣ
Τεύχος Δ’ 150/28.03.2025
α) Όσον αφορά τη γεωμορφολογία της ακτής, το δυτικό τμήμα ομαλή και κροκαλώδης ακτή, ενώ το ανατολικό
τμήμα έχει μικρό πλάτος ακτής και φυσικό πρανές.
β) Ότι στο δυτικό τμήμα της ακτής υπάρχει προστατευόμενος υγρότοπος «Παλαιόκαστρο» (ΑΑΠ 229/2012).
γ) Ότι η ακτή επηρεάζεται από ανέμους βορειοανατολικούς και βορειοδυτικούς, με συνήθη μέγιστη ένταση
έως 8 μποφόρ.
δ) Ότι ο πυθμένας στο ανατολικό τμήμα είναι ομαλός
και αβαθής ενώ στο δυτικό τμήμα έχει μεγαλύτερο βάθος.
ε) Ότι το ανάπτυγμα του κυματισμού μπορεί να φτάσει
έως και ένα μέτρο.
στ) Ότι στην ανατολική ακτή εντός θάλασσας υπάρχει
μικρός προβλήτας.
ζ) Ότι δεν υπάρχουν χωροταξικές κατευθύνσεις ή χρήσης γης.
η) Ότι δεν υπάρχει γνωστό Δημόσιο Κτήμα κάθε κατηγορίας που να βρίσκεται σε άμεση γειτνίαση με την
παράκτια ζώνη.
θ) Ότι η περιοχή βρίσκεται υπό κτηματογράφηση από
το Ελληνικό Κτηματολόγιο.
ι) Ότι η ακτή δεν βρίσκεται εντός ζώνης Natura, αποφασίζει:
1. Επανακαθορίζει την οριογραμμή του αιγιαλού με
κόκκινη συνεχή πολυγωνική γραμμή με σημεία 1, 2, 3,...
έως 31, λόγω σφάλματος του αρχικού καθορισμού στο
ανατολικό τμήμα της ακτής.
2. Καθορίζει την οριογραμμή της παραλίας με κίτρινη
συνεχή πολυγωνική γραμμή, σε τρία τμήματα, με σημεία
α) 1’, 2’, 3’,.. έως 8’, β) 9’... έως 17’ και γ) 18’.... έως 25’ σε κυμαινόμενη απόσταση από την οριογραμμή αιγιαλού για
την δημιουργία ζώνης προστασίας του αιγιαλού.
3. Δεν υπάρχει παλαιός αιγιαλός.
4. Τα σημεία 31 και 25’ του αιγιαλού και παραλίας ταυτίζονται αντίστοιχα με τα σημεία 1 και 1’ του όμορου
καθορισμού (Δ’ 32/2012).
5. Το σημείο 1 του αιγιαλού ταυτίζεται με το όμορο σημείο της οριστικής οριογραμμής αιγιαλού (Δ’ 432/2018).
6. Υπάρχει μικρό κιόσκι σκίασης εντός αιγιαλού και
παραλίας.
7. Η εξάρτηση έγινε σύμφωνα με το Ελληνικό Γεωδαιτικό Σύστημα Αναφοράς (ΕΓΣΑ ’87).
8. Τα συνοδευτικά στοιχεία των καθορισμών και επανακαθορισμών, σύμφωνα με την παρ. 3 του άρθρου 4
του ν. 2971/2001, όπως τροποποιήθηκε, αναρτώνται
στην ιστοσελίδα του Υπουργείου Οικονομικών και συγκεκριμένα στη διαδρομή https://www1.gsis.gr/gspp/
dhpe/publicgis/faces/homeShore
Η Πρόεδρος
Τα Μέλη
ΕΛΕΝΗ ΜΗΤΡΙΤΣΑ
ΓΕΩΡΓΙΟΣ ΒΑΡΘΑΚΟΥΛΗΣ
ΔΗΜΗΤΡΙΟΣ ΜΑΓΕΙΡΑΣ
ΑΘΑΝΑΣΙΟΣ ΔΗΜΗΤΡΑΚΕΛΛΗΣ
ΑΠΟΣΤΟΛΟΣ ΠΑΣΠΑΛΑΣ
Γ. Τα συνοδευτικά στοιχεία του καθορισμού και επανακαθορισμού, σύμφωνα με την παρ. 3 του άρθρου 4 του
ν. 2971/2001, αναρτώνται στην ιστοσελίδα του Υπουργείου Εθνικής Οικονομίας και Οικονομικών και συγκεκρι-
μένα στη διαδρομή https//:www1.gsis.gr/gspp/dhpe/
publicgis/faces/homeShore.
ΕΦΗΜΕΡΙΔΑ TΗΣ ΚΥΒΕΡΝΗΣΕΩΣ
Τεύχος Δ’ 150/28.03.2025
ΕΦΗΜΕΡΙΔΑ TΗΣ ΚΥΒΕΡΝΗΣΕΩΣ
Τεύχος Δ’ 150/28.03.2025
ΕΦΗΜΕΡΙΔΑ TΗΣ ΚΥΒΕΡΝΗΣΕΩΣ
Τεύχος Δ’ 150/28.03.2025
Η παρούσα απόφαση, με την απόφαση της Επιτροπής και τον σχετικό ορθοφωτοχάρτη, να δημοσιευθούν στην
Εφημερίδα της Κυβερνήσεως.
Μυτιλήνη, 26 Μαρτίου 2025
Η Γραμματέας Αποκεντρωμένης Διοίκησης
ΜΑΡΙΑΝΝΑ ΝΙΚΟΛΑΪΔΟΥ
ΕΦΗΜΕΡΙΔΑ TΗΣ ΚΥΒΕΡΝΗΣΕΩΣ
Τεύχος Δ’ 150/28.03.2025
Το Εθνικό Τυπογραφείο αποτελεί δημόσια υπηρεσία υπαγόμενη στην Προεδρία της Κυβέρνησης και έχει την ευθύνη τόσο για τη σύνταξη, διαχείριση, εκτύπωση και κυκλοφορία των
Φύλλων της Εφημερίδας της Κυβερνήσεως (ΦΕΚ), όσο και για την κάλυψη των εκτυπωτικών εκδοτικών αναγκών του δημοσίου και του ευρύτερου δημόσιου τομέα (ν. 3469/2006/Α΄ 131
και π.δ. 29/2018/Α΄58).
1. ΦΥΛΛΟ ΤΗΣ ΕΦΗΜΕΡΙΔΑΣ ΤΗΣ ΚΥΒΕΡΝΗΣΕΩΣ (ΦΕΚ)
• Τα ΦΕΚ σε ηλεκτρονική μορφή διατίθενται δωρεάν στο www.et.gr, την επίσημη ιστοσελίδα του Εθνικού Τυπογραφείου. Όσα ΦΕΚ δεν έχουν ψηφιοποιηθεί και καταχωριστεί στην
ανωτέρω ιστοσελίδα, ψηφιοποιούνται και αποστέλλονται επίσης δωρεάν με την υποβολή αιτήματος στην ηλεκτρονική διεύθυνση feksales@et.gr.
• Τα ΦΕΚ σε έντυπη μορφή διατίθενται σε μεμονωμένα φύλλα είτε απευθείας από το Τμήμα Πωλήσεων και Συνδρομητών, είτε ταχυδρομικά με την αποστολή αιτήματος παραγγελίας
στην ηλεκτρονική διεύθυνση feksales@et.gr.
-   Το κόστος ενός ασπρόμαυρου ΦΕΚ από 1 έως 16 σελίδες είναι 1,00 €, αλλά για κάθε επιπλέον οκτασέλιδο (ή μέρος αυτού) προσαυξάνεται κατά 0,20 €. Το κόστος ενός έγχρωμου
ΦΕΚ από 1 έως 16 σελίδες είναι 1,50 €, αλλά για κάθε επιπλέον οκτασέλιδο (ή μέρος αυτού)
προσαυξάνεται κατά 0,30 €.
-  To τεύχος Α.Σ.Ε.Π. διατίθεται δωρεάν.
-   Υπάρχει δυνατότητα ετήσιας συνδρομής οποιουδήποτε τεύχους σε έντυπη μορφή μέσω
του Τμήματος Πωλήσεων και Συνδρομητών.
• Τρόποι αποστολής κειμένων προς δημοσίευση:
Α.  Αποστολή των εγγράφων προς δημοσίευση στο ΦΕΚ στην ηλεκτρονική διεύθυνση
https://eservices.et.gr. Σχετικές εγκύκλιοι και οδηγίες στην ηλεκτρονική διεύθυνση του
Εθνικού Τυπογραφείου (www.et.gr) στη διαδρομή Ανακοινώσεις ----> Εγκύκλιοι.
Β.  Κατ’ εξαίρεση, όσοι πολίτες δεν διαθέτουν προηγμένη ψηφιακή υπογραφή μπορούν είτε
να αποστέλλουν ταχυδρομικά, είτε να καταθέτουν με εκπρόσωπό τους κείμενα προς δημοσίευση εκτυπωμένα σε χαρτί στο Τμήμα Παραλαβής και Καταχώρισης Δημοσιευμάτων.
• Πληροφορίες, σχετικά με την αποστολή/κατάθεση εγγράφων προς δημοσίευση, την ημερήσια κυκλοφορία των Φ.Ε.Κ., με την πώληση των τευχών και με τους ισχύοντες τιμοκαταλό-
γους για όλες τις υπη ρεσίες μας, περιλαμβάνονται στoν ιστότοπο (www.et.gr). Επίσης μέσω
του ιστότοπου δίδονται πληροφορίες σχετικά με την πορεία δημοσίευσης των εγγράφων, με
βάση τον Κωδικό Αριθμό Δημοσιεύματος (ΚΑΔ). Πρόκειται για τον αριθμό που εκδίδει το Εθνικό Τυπογραφείο για όλα τα κείμενα που πληρούν τις προϋποθέσεις δημοσίευσης.
2. ΕΚΤΥΠΩΤΙΚΕΣ - ΕΚΔΟΤΙΚΕΣ ΑΝΑΓΚΕΣ ΤΟΥ ΔΗΜΟΣΙΟΥ
Το Εθνικό Τυπογραφείο ανταποκρινόμενο σε αιτήματα υπηρεσιών και φορέων του δημοσίου
αναλαμβάνει να σχεδιάσει και να εκτυπώσει έντυπα, φυλλάδια, βιβλία, αφίσες, μπλοκ, μηχανογραφικά έντυπα, φακέλους για κάθε χρήση, κ.ά.
Επίσης σχεδιάζει ψηφιακές εκδόσεις, λογότυπα και παράγει οπτικοακουστικό υλικό.
Ταχυδρομική Διεύθυνση: Καποδιστρίου 34, 10432 Αθήνα
ΤΗΛΕΦΩΝΙΚΟ ΚΕΝΤΡΟ: 210 5279000
Ιστότοπος: www.et.gr
Πληροφορίες σχετικά με την λειτουργία του ιστότοπου: helpdesk.et@et.gr
Αποστολή εγγράφων προς δημοσίευση στο ΦΕΚ στην ηλεκτρονική διεύθυνση
https://eservices.et.gr
ΕΞΥΠΗΡΕΤΗΣΗ ΚΟΙΝΟΥ
Πωλήσεις - Συνδρομές: (Ισόγειο, τηλ. 210 5279178 - 180)
Πληροφορίες: (Ισόγειο, Γραφείο 3 και τηλεφ. κέντρο 210 5279000)
Παραλαβή Δημοσιευτέας Ύλης: (Ισόγειο, τηλ. 210 5279167, 210 5279139)
Ωράριο για το κοινό: Δευτέρα έως και Παρασκευή: 8:00 - 13:30

[Source: 20250400150.pdf | Tokens: 14217]